ທ່ານທຣຳ ປະກາດ ການເລືອກເອົາ ນາຍພົນ Mattis ເປັນ ລມຕ ປ້ອງກັນປະເທດ
ທ່ານ Mattis ເຄີຍເປັນຜູ້ບັນຊາການ ກຳລັງສະຫະລັດ ໃນພາກຕາເວັນອອກກາງ ທັງຍັງເຄີຍ ເປັນຜູ້ບັນຊາການສູງສຸດ ຂອງກອງກຳລັງ ພັນທະມິດເນໂຕ ນຳ.
ປະທານາທິບໍດີ ທີ່ຖືກເລືອກໃໝ່ ທ່ານດໍໂນລ ທຣຳ ຈະປະກາດຢ່າງເປັນທາງການ ວ່າທ່ານຈະເລືອກເອົາຜູ້ໃດມາເປັນ ລັດຖະມົນຕີປ້ອງກັນປະເທດ ໃນວັນອັງຄານ ມື້ວານນີ້ ຢູ່ໃນລັດ ແຄໂຣໄລນາ ເໜືອ ແຕ່ຍ້ອນການເປີດເຜີຍກ່ອນກຳນົດຢູ່ໃນລັດ ໂອໄອໂອ ຂອງທ່ານທຣຳເມື່ອວັນພະຫັດຜ່ານມາ ພວກເຮົາຈຶ່ງຮູ້ແລ້ວ ວ່າ ແມ່ນໃຜ ຈະເປັນລັດຖະມົນຕີປ້ອງກັນປະເທດ ນັກຂ່າວວີໂອເອ ປະຈຳທຳນຽບຫ້າແຈ ມີ ລາຍລະອຽດຕື່ມ ຊຶ່ງໄຊຈະເລີນ ຈະນຳມາສະເໜີທ່ານ ປະທານາທິບໍດີທີ່ຖືກເລືອກໃໝ່ ໄດ້ຄັດເລືອກເອົານາຍພົນເບ້ຍບຳນານ ທະຫານ ນາວິກະໂຍທິນ ທ່ານ James Mattis ທີ່ມີສາຍານາມວ່າໃຫ້ເປັນ ລັດຖະ ມົນຕີປ້ອງກັນປະເທດ ໃນຄະນະລັດຖະບານ ຂອງທ່ານ ທ່ານ Mattis ໄດ້ຮັບໃຊ້ປະເທດຊາດ ເປັນຜູ້ບັນຊາການ ສູນບັງຄັບບັນຊາ ສະຫະລັດ ຊຶ່ງດຳເນີນພາລະກິດຕ່າງໆຂອງສະຫະລັດ ໃນຕາເວັນອອກກາງ ທັງເຄີຍໄດ້ເປັນ ຜູ້ບັນຊາການສູງສຸດ ຂອງກອງກຳລັງອົງການ ເນໂຕ ນຳ ຄວາມເດັດດ່ຽວຂອງທ່ານ ໃນການຕໍ່ສູ້ຕ້ານກຳລັງຝ່າຍປໍລະປັກ ໃນອັຟການິສຖານ ແລະ ອີຣັກ ນັ້ນແມ່ນສົນຄວນພາໃຫ້ທ່ານໄດ້ຮັບສາຍານາມວ່າ  ທັງໄດ້ຮັບຄວາມເຄົາລົບນັບຖື ຈາກບັນດານາຍທະຫານ ໃນຖັນແຖວທັງຫຼາຍ ນາຍພົນ John Nicholson ຜູ້ບັນຊາການ ກອງກຳລັງນານາຊາດ ໃນອັຟການິສຖານ ເວົ້າວ່າ ບັນດານັກຊ່ຽວຊານ ໃຫ້ຂໍ້ສັງເກດ ວ່າ ທ່ານ Mattis ເປັນທັງ ນາຍພົນ ແລະ ນັກວິຊາການ ທ່ານ Michael O'Hanlon ຈາກສະຖາບັນ Brookings ໃນວໍຊິງຕັນ ເວົ້າວ່າ ທ່ານ O'Hanlon ກ່າວວ່າ ທ່ານເຊື່ອແນ່ວ່າ ປະຫວັດຂອງທ່ານ Mattis ແລະຄວາມຮູ້ ຂອງທ່ານນັ້ນ ເຮັດໃຫ້ທ່ານເໝາະສົມ ຫຼາຍກວ່າຜູ້ອື່ນ ໃນລະດັບຄວາມອາດສາມາດ ສຳລັບ ກຳລັງທະຫານ ແລະ ຂໍ້ຈຳກັດຕ່າງໆ ທ່ານ O'Hanlon ເວົ້າວ່າ ກ່ອນທີ່ທ່ານ Mattis ຈະຖືກຮັບຮອງເອົາ ລັດຖະສະພາ ຈະຕ້ອງຜ່ານກົດໝາຍຍົກເວັ້ນ ສະບັບໜຶ່ງ ເພື່ອຫລີກລ່ຽງ ກົດໝາຍສະບັບ ທີ່ຫ້າມບັນດານາຍພົນທັງຫຼາຍ ຈາກການ ຮັບຕຳແໜ່ງເປັນລັດຖະມົນຕີປ້ອງກັນປະເທດ ຈົນກວ່າວ່າ ພວກເພິ່ນຈະໄດ້ອອກກິນ ເບ້ຍບຳນານເປັນເວລາດົນ 7 ປີ ເສຍກ່ອນ ຊຶ່ງທ່ານ Mattis ໄດ້ອອກກິນເບ້ຍບຳນານ ມາໄດ້ແຕ່ພຽງ 3 ປີເທົ່ານັ້ນ ກົດໝາຍດັ່ງກ່າວ ບັນຍັດໄວ້ ເພື່ອເຮັດໃຫ້ມີຊ່ອງຫວ່າງ ຂອງການຮັບໃຊ້ຊາດ ເປັນ ທະຫານ ກັບ ການມີຕຳແໜ່ງເປັນຜູ້ນຳພາທາງພົນລະເຮືອນ ລັດຖະສະພາ ເຄີຍໄດ້ຜ່ານກົດໝາຍຍົກເວັ້ນສະບັບໜຶ່ງມາກ່ອນແລ້ວ ໂດຍອະນຸຍາດ ໃຫ້ ນາຍພົນ George Marshall ໃນສະໄໝສົງຄາມໂລກຄັ້ງທີ 2 ເຂົ້າມາຮັບເອົາ ຕຳແໜ່ງລັດຖະມົນຕີປ້ອງກັນປະເທດ ໃນປີ 1950 ((MICHAEL O'HANLON, BROOKINGS)) ((MICHAEL O'HANLON, BROOKINGS))